Referat af ordinær generalforsamling i andelsforeningen Ore vandværk

torsdag den 24. april 2025 kl. 19.00 i Åstrup Forsamlingshus

Der er 5 fremmødte udover bestyrelsen.

Dagsorden:

* 1) Valg af dirigent

Torben er valgt til dirigent.

Generalforsamlingen er lovligt varslet på vandværkets hjemmeside.

* 2) Bestyrelsens beretning

Generalforsamling 2025

**Bestyrelsens beretning**

2024 har været det man kalder ”annus horribilis” , hvor udfordringerne nærmest har stået i kø. Det vil jeg komme nærmere ind på i beretningen.

Pr 31/12 2024 har Ore Vandværk 595 andelshavere, heraf er 95 ikke-forbrugende, det er en stigning på 4 aktive forbrugere i forhold til sidste år. At antallet af aktive forbrugere er stigende, skyldes stadig nybygning af sommerhuse.

Der er i alt oppumpet 15.598 m3 fra vandværkets 3 boringer og derudover har vi modtaget 15.998 m3 fra Guldborgsund forsyning og til Aastrup vandværk.

Samarbejde med Aastrup vandværk og Guldborgsund forsyning, har vi haft stor glæde af i år, på grund af vores udfordringer med flere vandbrud og lukning af vandværk i 3 måneder. På grund af det samarbejde og ringforbindelserne, har vi kunnet opretholde forsyning til vores andelshavere uden nævneværdige udfordringer.

Vi har solgt 5.467 m3 til Næsgård, udpumpet 24.654 m3 til forbrugerne og brugt 1.475 m3 til filterskyl. Der er solgt 18.690 m3 til forbrugerne.

Det giver en difference på 5.954 m3, svarende til et spild på 24,2 %, hvilket er et stort spild og det skyldes at der har været 3 brud på forsyningsnettet.

Vandforbrug og antal andelshavere er indberettet til Guldborgsund kommune.  
I gennemsnit brugte helårshuse 56 m3/år og sommerhusene brugte ca. 22 m3/år.

Der har været et elforbrug på i alt 22.012 kWh i 2024, det svaret til et forbrug på ca. 0,71 kWh/m3 oppumpet vand. Hvilket er en forbedring i forhold til tidligere år. Dette skyldes dels at vandværket har været lukket i 3 måneder og at vi derfor har mindre elforbrug på vandværket.

Desuden er der omforandret i skyllerummet med hensyn til etablering af udluftning i stedet for energi krævende affugtning

Der er i år udtaget både de lovpligtige analyseprøver og mange ekstra analyseprøver i forbindelse med nedlukningen af vandværket.  
Alle værdier var i orden og under kravene.  
Den 23/5/24 blev der så modtaget svar fra en analyseprøve som viste for højt kimtal og overskridelse af værdier for mangan, ammonium, nitrit og metan.

I samråd med kommunens vand og miljøafdeling blev vandværket nedlukket og vi fik åbnet for forsyning fra henholdsvis Aastrup vandværk og Stubbekøbing Vandværk.  
Årsag til de ovennævnte forhøjelser viste at der var fejl i boring 3. Vandteknik måtte åbne boring og fik taget defekt boringspumpe op til reparation.

Der blev derfor i forløbet taget en række af prøver, før værdierne igen var i orden og vi af kommunen og ”Direktoratet for patient sikkerhed” fik tilladelse til at åbne for vandværket.  
Lukningen varede i 3 måneder over sommeren. Vandværket blev nedlukket den 23/5/24 og genåbnet den 27/8/24.

Efter genåbning blev der den 22/8/24, 13/9/24 og 20/12/24 er der udtaget lovpligtige analyseprøver på vandværk og hos forbruger, hvor alle værdier er under kravene og vores iltindhold i vores vand har rettet sig og er nu ved sidste prøve 6,4.

Analyserapporter offentliggøres i øvrigt altid på vandværkets hjemmeside.

Iltindholdet med mere er forbedret ved, at der er foretaget diverse tekniske forbedringer med adskillelse til filterkar. Der er foretaget isolering af vandværkets loft og etableret yderligere udluftning, for at formindske kondens på vægge.

En 2/3/24 igangsatte vi nyt SRO anlæg (Styring – Regulering - Overvågning) fra fa. ”Blue Control”. Vi har fået et tidssvarende anlæg, som man kan tilgå fra diverse trådløse enheder, som pc, tablet eller mobiltelefon, hvor end man opholder sig og kan se om vandværket kører tilfredsstillende.

Dette anlæg har vi haft stor hjælp af ved de nævnte brud på forsyningsnettet, hvor vi hurtigt kunne se om udpumpning ændrede sig, når vi lukkede/åbnede for diverse stophaner. Samtidig leveres der hver morgen en rapport til dem i bestyrelsen eller teknikere, så man kan se om der er udfald eller andet der skal tages stilling til.

Den 4/3/24 og den 9/6/24 var der brud på ledningen til Tømrervænget. Begge gange hurtigt stoppet med hurtig og effektiv assistance fra Moseby Smedje og VVS, samt HHJ-entreprenør. Brudene var på gammelt jernrør. Bestyrelse besluttede derfor at ledningen til Tømrervænget skulle fornyes og dette blev udført af Moseby og HHJ og tilendebragt den 30/10/24.

Efter at vi igen kunne igangsætte vandværket efter den nævnte nedlukning, opdagede vi at der igen var brud på vores ledningsnet og vi måtte i gang med at søge efter bruddet. Moseby Smedje, Vandteknik og formand samt Jacob fra bestyrelsen, brugte mange timer på at søge alle steder på ledningsnettet og var inde i huse og haver, ude på marker og hvor som helst, hvor der kunne findes våde områder der ikke skulle være der... men uden det store held. Diverse midler med breve i postkasser, opslag på Facebook og sågar avisartikler blev brugt uden det store held. Til sidst fik vi dog ind kranset området, ved blandt andet at skifte 3 område stophaner som var defekte, og vi fik indkredset at bruddet kunne være til den nordvestlige del af Orevej. Via lytteudstyr fandt Vandteknik to steder, som havde brud på ledning imellem stophane og hus. Bruddene udbedret og vores vandudpumpning fra vandværket normaliserede sig og vi kunne igen ånde lettet op lukke ned for forsyningshjælp fra Aastrup Vandværk.

Vandværket har siden kørt tilfredsstillende.

Vores rentvandstanke er inspiceret og fundet i orden. Der skal dog ske en forbedring af vandets forløb i tankene og dette vil Vandteknik foretage i 2025.

Vandværkets kalkknuser anlæg kører fortsat tilfredsstillende.

Bestyrelsen har holdt 4 ordinære og 2 ekstra ordinære bestyrelsesmøder. De ekstra ordinære, dels på grund af nedbruddene på ledningsnettet, dels på grund af forhandlinger med lodsejere med hensyn til BNBO-område aftaler. (BNBO Boringsnære beskyttelses områder)

BNBO-aftalerne er nu i hus som frivillige aftaler og vi er glade for at dette kunne lykkedes og takker lodsejerne for deres indstilling til et godt naboskab.

Der været afholdt erfarings udvekslingsmøde med vandværkerne her på Nordøstfalster. Hoved formålet har været at etablere et netværk blandt de involverede vandværker, for at have gensidig vidensdeling og på sigt samarbejde / sammenlægning. For vores vedkommende er det med Aastrup og Horbelev vandværk. Der bliver stillet større og større krav til vandværkerne med hensyn til drift, administration og IT-sikkerhed som vi har glæde af at kunne hjælpe hinanden med at løse og på den måde fremtidssikre vores lokale vandforsyning.

Vandværket har været repræsenteret ved årsmøde, messe og temamøde i Vandrådet og hos Dansk Vandværksforening via 1 kursus og 2 webinarer vedrørende BNBO, Nød Beredskab og NIS 2 (EU IT sikkerhedskrav)

Vi har i sommerens løb måtte sige farvel til tidligere formand og næstformand Connie Zlatevski, da hun har valgt at flytte fra vores forsyningsområde. En stor tak skal lyde for mangeårigt arbejde for Ore Vandværk.

Til slut vil jeg, på bestyrelsens vegne, takke vores tekniker og samarbejdspartnere for samarbejdet på vandværket, en stor tak til Anne-Margrethe for at holde styr på administration og historik på forbilledlig vis, samt en tak til Morten for at holde vandværk og udeområder i fin stand.

Personligt vil jeg takke bestyrelsen for det gode samarbejde og rette indstilling til at driften af vores gode opdaterede og tidssvarende vandværk

Beretningen er godkendt

* 3) Det reviderede regnskab forelægges til godkendelse

Regnskabet er godkendt

* 4) Budget for det kommende år forelægges til godkendelse

Budgettet er godkendt

* 5) Behandling af indkomne forslag

Der er ingen indkomne forslag

* 6) Valg af medlemmer og suppleanter til bestyrelsen

På valg til bestyrelsen: Per Thomsen - Genvalgt

Erik Brædder - Genvalgt

Anne-Margrethe Pedersen - Genvalgt

* 7) På valg som bestyrelsessuppleanter:

Morten Burmann vælges til 1. suppleant

Torben Johansen – Genvalgt til 2. suppleant

* 8) Valg af 2 revisorer og 1 revisorsuppleant

Marianne Hansen og Jens Pedersen valgt til revisorer

Kaj Sylov er genvalgt til revisorsuppleant

9 Eventuelt